Boer tydens plaasaanval in die gesig geskietArgieffoto Sers. Kealeboga Molale, woordvoerder van die polisie, het aan Maroela Media gesê die boer was by ‘n kraal op die plaas waarna hy teruggekeer het huis toe. Sy sê ‘n onbekende aantal mans het hom in die huis ingewag. Molale sê die boer is onmiddellik geskiet toe hy die huis binnegegaan het. Hy is tussen sy een oog en oor geskiet, het Molale gesê. Die boer het hierna self na die naaste polisiestasie gery waarna hy in ‘n hospitaal opgeneem is. Molale sê die boer was alleen op die plaas. Molale sê die polisie ondersoek die saak en dat niemand nog in hegtenis geneem is in verband met die voorval nie.